دَستونك
آزگـيـں ٹــپــاں ، واد شان ما كت
 دلبـر ءِ تيراں ، جی و جان ما كت
بَهت يـَل دات ما ماں دَری پَـٹـاں
 راهشون سودا،سنگتاں ما كت
مَكه انت پرما مئی بهشتی دل
 دل تئی گونءَ،سَد سَهاں ما كت
ما مَياراں چه ، بے ميار مرچی
 ٹپءِ هاشا یءَ هاكشان ما كت
كـَد مئی گوناپ ءَ بهارے كـَيت
 كئی گليں واهگ ماهكان ما كت
دَرنَـگيب ءَ چه،گوانكے پرما آتك
 هركسءِ لوٹءَ ،جهد ديان ما كت
شَپ زِهيں ماهكانءِ هيالءِ نود
 “تهل”پدا ورنا، هم جوان ما كت
كريم بلوچ _ تهل
 آزگ : Azag : نوك .هنيگيں .
 سَه : Sah : 1- ساه . گين . ساه كـَشّگ : گين كشگ . نپس كشگ . 2- رد . ردی . سَه وَرَگ: رَد كـَـپَـگ .
 مَيار: Mayar : – 1باهوٹ . 2- گناه . تقصير .